
120 DR.30.10.2013 

 

Sebelum saya mengundur diri, saya ingin menyentuh sedikit mengenai Kuarters 
Persekutuan di daerah Song dan di daerah Kapit yang usang dan serba daif. Saya mohon 
agar peruntukan dapat disalurkan bagi menaik taraf tersebut. Sebelum saya mengakhiri 
hujah saya, saya ingin menyampaikan sebuah rangkap pantun Tuan Yang di-Pertua; 

Ke pekan Kapit menjala ikan, 

 Singgah sebentar di Nanga Mujong, 

Bajet 2014 tanda rakyat didahulukan,  

 Parlimen Hulu Rajang mohon menyokong. 

Sekian, terima kasih. [Tepuk] 

Timbalan Yang di-Pertua [Datuk Ronald Kiandee]: Yang Berhormat 

Penampang. 

 

9.26 mlm. 

Tuan Ignatius Dorell Leiking [Penampang]: Selamat malam kepada rakan-

rakan. Tinggal empat minit lagi Tuan Yang di-Pertua. Ramai menggesa saya untuk 
mendapat daripada Tuan Yang di-Pertua sebanyak 25 minit esok. [Ketawa] 

Jadi terima kasih Tuan Yang di-Pertua kerana memberi peluang untuk 
membahaskan Rang Undang-undang Perbekalan 2014. Saya memulakan ucapan saya 
dengan memberi penghormatan kepada mendiang Konstabel Jucille Juin, seorang anggota 

Polis Diraja Malaysia yang berasal dari Sabah dan telah terkorban pada minggu lepas 
ketika menjalankan tugasnya di Johor Bahru. Tuhan memberkatinya dan may he rest in 
peace dengan izin. 

Sekali lagi terima kasih kerana memberi saya peluang dan saya sebagai wakil 
yang telah diberi tanggungjawab oleh rakyat Penampang untuk mengutarakan pandangan 
rakyat Sabah secara amnya di Dewan ini, ingin mengajukan beberapa soalan utama yang 
sering kali diperkatakan oleh orang Sabah, orang Penampang, orang Borneo. 

Tuan Yang di-Pertua, saya amat bersyukur kerana Menteri Kewangan akhirnya 
mengakui bahawa harga barangan keperluan utama di Sabah adalah jauh lebih tinggi 
berbanding dengan kos barang-barang di Semenanjung Malaysia. Walaupun pada masa 
yang sama kerajaan beliau, Barisan Nasional cuma mahu mengehadkan gaji minimum di 
Sabah pada taraf RM800. 

Saya juga berterima kasih dengan penjelasan Menteri Kewangan bahawa 
ketidakseragaman harga barangan keperluan ini adalah disebabkan oleh kos penghantaran 
yang tinggi. Dalam hal ini, kita boleh rumuskan bahawa erti kata kos penghantaran ini juga 
merangkumi kos penghantaran barangan keperluan ke Sabah melalui laut atau kapal laut 
kontena. Malangnya, kos penghantaran ini dikuasai pula oleh suatu polisi yang amat tidak 
adil sekali dan dikenali sebagai Polisi Kabotaj, dengan izin dikenali juga sebagai Cabotage 
Policy. 

Tuan Yang di-Pertua, Menteri Kewangan juga telah mengusul bahawa sebanyak 
RM331 juta akan diperuntukkan oleh kerajaan dalam program penyeragaman harga serta 
subsidi pengangkutan. Dalam hal ini, ingin saya memperdengarkan kajian yang telah dibuat 
oleh Federation of Sabah Manufacturers tidak berapa lama dahulu. Sementara rakyat 
Sabah terpaksa menanggung harga barangan yang tinggi disebabkan oleh Polisi Kabotaj 
ini, pengusaha-pengusaha kapal kontena mengaut keuntungan hampir RM1 bilion setahun 
dan cuma dikenakan cukai 30%. 

Maka saya berpendapat, sementara kerajaan menghabiskan beratus-ratus juta 
ringgit untuk menyeragamkan harga barangan keperluan ini, bukankah lebih elok jika pada 
masa yang sama kerajaan juga menghapuskan Polisi Kabotaj yang tidak bermakna ini. 
Rakan saya Yang Berhormat Putatan dan Yang Berhormat Kinabatangan tiada di sini, 
tetapi kedua-dua rakan ini daripada Barisan Nasional di Sabah juga telah mengusulkan 
untuk menghapuskan Polisi Kabotaj. Kami berterima kasih kepada mereka kerana Pakatan 



Sebelum saya mengundur diri, saya ingin menyentuh sedikit mengenai Kuarters Persekutuan di daerah Song dan di daerah Kapit yang usang dan serba daif. Saya mohon agar peruntukan dapat disalurkan bagi menaik taraf tersebut. Sebelum saya mengakhiri hujah saya, saya ingin menyampaikan sebuah rangkap pantun Tuan Yang di-Pertua; Ke pekan Kapit menjala ikan, Singgah sebentar di Nanga Mujong, Bajet 2014 tanda rakyat didahulukan, Parlimen Hulu Rajang mohon menyokong. Sekian, terima kasih. [Tepuk] Timbalan Yang di-Pertua [Datuk Ronald Kiandee]: Yang Berhormat Penampang. 9.26 mlm. Tuan Ignatius Dorell Leiking [Penampang]: Selamat malam kepada rakan- rakan. Tinggal empat minit lagi Tuan Yang di-Pertua. Ramai menggesa saya untuk mendapat daripada Tuan Yang di-Pertua sebanyak 25 minit esok. [Ketawa] Jadi terima kasih Tuan Yang di-Pertua kerana memberi peluang untuk membahaskan Rang Undang-undang Perbekalan 2014. Saya memulakan ucapan saya dengan memberi penghormatan kepada mendiang Konstabel Jucille Juin, seorang anggota Polis Diraja Malaysia yang berasal dari Sabah dan telah terkorban pada minggu lepas ketika menjalankan tugasnya di Johor Bahru. Tuhan memberkatinya dan may he rest in peace dengan izin. Sekali lagi terima kasih kerana memberi saya peluang dan saya sebagai wakil yang telah diberi tanggungjawab oleh rakyat Penampang untuk mengutarakan pandangan rakyat Sabah secara amnya di Dewan ini, ingin mengajukan beberapa soalan utama yang sering kali diperkatakan oleh orang Sabah, orang Penampang, orang Borneo. Tuan Yang di-Pertua, saya amat bersyukur kerana Menteri Kewangan akhirnya mengakui bahawa harga barangan keperluan utama di Sabah adalah jauh lebih tinggi berbanding dengan kos barang-barang di Semenanjung Malaysia. Walaupun pada masa yang sama kerajaan beliau, Barisan Nasional cuma mahu mengehadkan gaji minimum di Sabah pada taraf RM800. Saya juga berterima kasih dengan penjelasan Menteri Kewangan bahawa ketidakseragaman harga barangan keperluan ini adalah disebabkan oleh kos penghantaran yang tinggi. Dalam hal ini, kita boleh rumuskan bahawa erti kata kos penghantaran ini juga merangkumi kos penghantaran barangan keperluan ke Sabah melalui laut atau kapal laut kontena. Malangnya, kos penghantaran ini dikuasai pula oleh suatu polisi yang amat tidak adil sekali dan dikenali sebagai Polisi Kabotaj, dengan izin dikenali juga sebagai Cabotage Policy. Tuan Yang di-Pertua, Menteri Kewangan juga telah mengusul bahawa sebanyak RM331 juta akan diperuntukkan oleh kerajaan dalam program penyeragaman harga serta subsidi pengangkutan. Dalam hal ini, ingin saya memperdengarkan kajian yang telah dibuat oleh Federation of Sabah Manufacturers tidak berapa lama dahulu. Sementara rakyat Sabah terpaksa menanggung harga barangan yang tinggi disebabkan oleh Polisi Kabotaj ini, pengusaha-pengusaha kapal kontena mengaut keuntungan hampir RM1 bilion setahun dan cuma dikenakan cukai 30%. Maka saya berpendapat, sementara kerajaan menghabiskan beratus-ratus juta ringgit untuk menyeragamkan harga barangan keperluan ini, bukankah lebih elok jika pada masa yang sama kerajaan juga menghapuskan Polisi Kabotaj yang tidak bermakna ini. Rakan saya Yang Berhormat Putatan dan Yang Berhormat Kinabatangan tiada di sini, tetapi kedua-dua rakan ini daripada Barisan Nasional di Sabah juga telah mengusulkan untuk menghapuskan Polisi Kabotaj. Kami berterima kasih kepada mereka kerana Pakatan.